open-index/open-wikipedia-markdown huggingface dataset:
Ure

**Ure** er en elv i North Yorkshire i England. Den har sitt utspring i Penninene, renner gjennom nasjonalparken Yorkshire Dales, og går over i Ouse (Yorkshire) nær Boroughbridge, mellom Ripon og York. Blant bielver finner man Swale og Skell. Elven renner blant annet gjennom Wensleydale, som tidligere het *Yoredale* etter elven.

Overgangen til Ouse blir noen ganger regnet som starten på en ny elv, med Ure som en bielv, men oftest regnes det som et navneskifte på samme elv.

## Etymologi
De eldste nedtegnelser av navnet på elven er *Earp* fra rundt 1025, antagelig en feil for Ear Ƿ, hvor Ƿ representerer den angelsaksiske bokstaven wynn eller «w», som står for *wæter*, «vann». Ved 1140 er det nedtegnet som Jor, derav navnet på klosteret Jervaulx Abbey (hvor Jervaulx synes å være en fransk oversettelse av *Jorvale*, det vil si *Uredale* / *Yoredale*), og litt senere som *Yore*. I tudortiden benyttet fortidsminnegranskerne John Leland og William Camden den moderne formen av navnet.

Navnets betydning er antagelig «sterk /rask elv». Det er basert på antagelsen av at det brytoniske navnet på elven var Isurā ettersom det romerske navnet for Aldborough var *Isurium*; intervokalisk «s» er kjent for å ha gått tapt i brytonisk fra en tidlig dato. Denne forklaringen forbinder navnet på elven med det indoeuropeisk rotordet *is-* i betydningen «sterk» og tilsvarer navnene på elvene Isar i Tyskland og Isère i Frankrike.

## Løp

Det første stedet av betydning elven passerer er nasjonalparksenteret ved Hawes. Noen kilometer lenger øst renner den gjennom Aysgarth-fallene, en foss med tre fall. Den passerer så Middleham Castle og ruinene av Jervaulx Abbey. Elven renner så gjennom landsbyen Masham og forbi Marmion Tower i West Tanfield og Norton Conyers.

Ure renner så gjennom Ripon og forbi Newby Hall og fornminnet Devil's Arrows. Rett vest for Boroughbridge er A1 ført på en bro over elven. Øst for byen renner Swale inn i Ure, og omkring en mil lenger ned, ved Cuddy Shaw Reach nær Linton-on-Ouse, skifter den navn til Ouse.

## Referanser


## Eksterne lenker
* 
* «River Ure» , *Yorkshire Dales Rivers Trust*
* «River Ure Fishing», *Yorkshire Dales Fly Fishing*
* «Ure Navigation», *Canal & River Trust*
Ungdom mot Vold

**Ungdom mot Vold (UmV)** er en politisk uavhengig norsk stiftelse som arbeider med å forebygge kriminalitet blant ungdom. Stiftelsen ble etablert i 1995. Da Mannspanelet var i arbeid, hadde stiftelsen et medlem i panelet.
__NOTOC__
Det kriminalitetsforebyggende arbeidet er organisert i forskjellige tiltak rettet mot å forhindre at ungdommer i målgruppen havner på siden av samfunnet. Noen av tiltakene er etablert i samarbeid med en rekke skoler i Oslo og Akershus og er rettet mot å fange opp ungdom i risikosonen og løse konflikter som kan få voldelige utfall.

Som en del av dette samarbeidet tilbyr UmV motivasjon- og mestringssamtaler for enkeltindivider og hele klasser. Ungdommer som har uønsket atferd på skolen kan også utvises til UmV for å gjennomføre samtaler. UmV driver i tillegg oppsøkende arbeid på skolene for å få kunnskap om potensielle konflikter, og kan bistå med konfliktmegling dersom det er behov for det jf. Stortingsmelding 39 (2006-2007).

En annen gruppe tiltak har som mål å hindre at straffedømt ungdom begår ny kriminalitet, og er organisert i samarbeid med kriminalomsorgen. Ungdom som har blitt dømt for å utføre kriminelle handlinger kan dømmes til å sone samfunnsstraff hos UmV. I tillegg tilbyr UmV stabilitetsoppfølging for ungdommene i etterkant av soningen jf. Stortingsmelding 37 (2007-2008)

## Heder
*Oslo friomsorgskontors Veiviserprisen, 2009
*Justis- og politidepartementets Den kriminalitetsforebyggende pris, 2001 
*Klar Tale-prisen, 1999
*Stiftelsen Scheiblers Hederspris 1998
*Stiftelsen Unis Skadevernprisen, 1997

## Litteratur
*Hilde Eileen Nafstad (red.), Rolv Mikkel Blakar (red.), Erlend Sand Bruer (red.): *Morgendagen har nye muligheter. Samfunnsstraff og andre intervensjoner for ungdom og unge voksne.* John Grieg Forlag 2016, ISBN 978-82-533-0340-6

## Referanser


## Eksterne lenker
* Ungdom mot Volds hjemmeside
Ouse (Yorkshire)

**Ouse** er en elv i North Yorkshire i England. Den renner gjennom York og Selby, og deretter ut i Trent ved Faxfleet. 

Blant bielvene finner man Derwent, Aire, Don, Wharfe, Rother, Nidd, Swale, Ure og Foss. Den tar av vann fra et stort område, som inkluderer det meste av Yorkshire Dales og North York Moors. Dette fører til at det noen år blir store oversvømmelser som rammer nærliggende byer og landsbyer i den flate dalen, blant annet York og Selby. 

## Eksterne lenker
*
Malham

**Malham** er en landsby og verdslig sogn i det administrativt distriktet Craven i North Yorkshire i England. Den ligger i nasjonalparken Yorkshire Dales. I henhold til folketellingen i 2011 har landsbyen og sognet 238 innbyggere.

Det ligger et informasjonssenter for nasjonalparken i landsbyen, og det er en stor parkeringsplass der for de mange fotturistene som bruker den som utgangspunkt. Den lengste turstien til Pennine Way går gjennom Malham, som ligger nær severdighetene Malham Cove, Malham Tarn, Gordale Scar og Janet's Foss.

I *[[Domesday Book]]* for 1086 er stedsnavnet oppgitt som Malgun, antagelig i betydningen «bosetning ved grusholdig sted».

## Referanser


## Eksterne lenker

*
*Nettsted for landsbyen og sognet
*Geologi i landskapet Malhamdale
*Informasjon og historie om Malham
Nattlig hypotermi

**Nattlig hypotermi** er en dvalelignende tilstand småfugler (under 100 g) benytter seg av for å spare energi. Fuglene senker kroppstemperaturen om natta. Metabolismen blir dermed redusert og det enkelte individ kan spare store mengder energi. I Norge er dette fenomenet mest vanlig blant granmeis, svartmeis og toppmeis.
West Air Sweden

**West Air Sweden** er Sveriges største fraktflyselskap. Flyselskapet har hovedkontor i Göteborg, og flyparken har base på Hovby lufthavn i Lidköping. Selskapet driver fraktflygning for FedEx, DHL, TNT og UPS, og flyr også post for det svenske og norske postverket.

Siden 2011 har flyselskapet vært en del av West Atlantic Group sammen med det britiske flyfraktselskapet Atlantic Airlines. Begge selskapene er underlagt holdingselskapet West Atlantic med hovedkvarter i Göteborg, men fraktflyene som opererer i Norge og Sverige er fortsatt merket med «West Air»-navnet.

## Koder
*IATA: PT
*ICAO: SWN
*Anrop: Air Sweden

## Historie
Flyselskapet ble startet i Karlstad i 1962 av kaffehuset Löfbergs Lila, som valgte å ta i bruk et fly til forretningsreiser. Fra 1991 utviklet selskapet seg mer mot fraktflygning, og i 1997 sluttet selskapet med passasjerflygning. Samme år flyttet selskapet sin base til Lidköping og hovedkontoret til Göteborg. I 2002 kjøpte West Air Sweden det franske fraktflyselskapet Air Provence. West Air Sweden har i dag 167 ansatte.

### Flystyrt i Lappland
Natt til 8. januar 2016 styrtet et av selskapets Bombardier CRJ200-fly på vei fra Oslo lufthavn Gardermoen til Tromsø lufthavn etter én time og 23 minutter i luften. Havaristedet ble lokalisert i nærheten av sjøen Akkajaure i svenske Lappland av et norsk militærfly klokken 03.10. Det ble observert et 15 meter dypt krater på stedet. Flyet hadde ifølge redningsleder Anders Lennholm i den svenske fly- og sjøredningstjenesten falt 9000 fot i minuttet, og det ble sendt ut et mayday-signalet. To personer befant seg ombord da ulykken skjedde: Den spanske kapteinen (42), som hadde 2500 flytimer på flytypen, og den franske styrmannen (34), som hadde 900 flytimer. Begge hadde jobbet i selskapet i flere år. Den svenske havarikommisjonen har konkludert med at en teknisk svikt i et instrument var årsak til ulykken. Den kunstige horisonten til kapteinen viste at flyets nese pekte oppover, selv om den pekte vannrett fremover.

## Flåte

## Referanser




## Eksterne lenker
* West Air Sweden  (engelsk)
Penninene

**Penninene** er en fjellkjede i England som skiller Nordvest-England fra Yorkshire og Nordøst-England. Den kalles ofte «Englands ryggrad», ettersom den utgjør en mer eller mindre ubrutt kjede fra Peak District i Midlands gjennom Yorkshire Dales, West Pennine Moors og Cumbrian Fells til Cheviot Hills ved den skotske grensen. Nord for fjellpasset Aire Gap, strekker Penninene inn nordlige Lancashire og danner Bowland Fells, og sør for passet er en utstikker inn i østlige Lancashire, bestående av Rossendale Fells og West Pennine Moors.

## Etymologi
Det har vært foreslått en rekke forklaringer på navnet ved å anta at det er brytonisk ord beslektet med *pen-* i betydningen «ås, åsrygg». Faktisk har Penninene ikke blitt et vanlig navn før på 1700-tallet og er bortimot helt sikkert blitt avledet fra en moderne sammenligning med Appenninene, som strekker seg gjennom Italia, og som mange engelske gentlemen besøkte i den tiden Penninene ser ut til å ha fått sitt moderne navn.

## Beskrivelse

Den totale lengden er omkring 400&nbsp;km. Fjellene er ikke særlig høye, og omtales gjerne som åser (*hills*). Den høyeste toppen er Cross Fell øst i Cumbria, på 893 moh.; andre kjente topper er Mickle Fell (788 moh.), Whernside (736 moh.), Ingleborough (723 moh.), Pen-y-ghent (693 moh.) og Kinder Scout (636 moh.).

Penninene er en viktig oppsamlingsområde for vann med tallrike vannreservoarer ved elvene. Penninene er det viktigste vannskillet i det nordlige England, og deler området i en østlig og en vestlig del. Elvene Eden, Ribble og Mersey har alle sitt utspring i Penninene og renner vestover mot Irskesjøen. På den andre siden finner man elvene Tyne, Tees, Swale, Aire, Don og Trent som renner mot Nordsjøen.

Geologien domineres av store forekomster av sandstein og kalkstein, noe som fører til at det finnes mange grotter og underjordiske elver, særlig på østsiden. Noen av disse er blant de største i England, for eksempel gapet ved Gaping Hill (over 107 meter dypt) og Rowten Pot (over 111 meter). Kalksteinen har også gikk opphav til noen uvanlige formasjoner, som kalksteindekket man finner i deler av Yorkshire.

Landskapet består for en stor del av høytliggende myrlandskap skilt av fruktbare daler. I forhold til resten av England er befolkningstettheten generelt lav. De viktigste næringsveiene er sauehold, steinbrudd og turisme.

Penninene regnes som et av de vakreste områder i England. Den nordlige delen er erklært som en *[[Area of Outstanding Natural Beauty]]*¨, mens deler av Penninene er inkludert i nasjonalparkene Peak District, Yorkshire Dales og Northumberland.

Turveien Pennine Way strekker seg hele veien langs Penninene.

## Referanser


## Eksterne lenker
* 
* The Pennine Edge Forest Network 
* Pennine Prospects
From First To Last

**From First to Last** (stundom forkortet til **FFTL**) er en amerikansk gruppe fra Orlando i Florida. Musikken har blitt karakterisert som post-hardcore.

From First to Last startet som et skoleband med pønkemusikk som kalte seg for First Too Last, dannet av den nåværende gitaristen Matt Good. Senere kom Travis Richter også på gitar. Kort tid deretter ble Joey Antillion (bass) og Derek Bloom (trommer) med i gruppen. På den tiden da de spilte inn sin første plate, EP-en *Aesthetic* var også vokalisten Phillip Reardon med i gruppen. 

Platen *Aesthetic EP* ble gitt ut i 2004, og deres første hele album, *Dear Diary, My Teen Angst Has a Bodycount*, ble gitt ut samme år på Epitaph Records og 21. mars 2006 kom albumet *Heroine*.

From First To Last er nå oppløst, Sonny Moore, FFTLs vokalist trakk seg fra gruppen, og de gjenværende medlemmene ble enige om å starte på nytt med ny vokalist.

## Eksterne lenker
*
Sveriges Arbetares Centralorganisation

**Sveriges Arbetares Centralorganisation (SAC)** er en svensk syndikalistisk fagforening, som også organiserer studenter, arbeidssøkere og pensjonister.
 
## Starten
Sommeren 1909 led Landsorganisationen i Sverige et alvorlig nederlag i en streik som omfattet 300 000 arbeidere.  Den mistet over halvdelen av sine medlemmer (102 000), og syndikalistene fikk vind i seilene for sin skarpe kritikk over den sentraliserte og reformistiske fagorganisasjonen. Den syndikalistiske Sveriges Arbetares Centralorganisation (SAC) holdt sin konstituerende kongress i Stockholm 25.-27. juni 1910, og ble stiftet etter fransk mønster. 

## Ideologi
Det langsiktige målet er den frihetlige sosialismen, dvs. et samfunn uten klasser og hierarkier, der produksjonsmidlene er felleseide og forvaltes av arbeiderne. SAC vil avskaffe kapitalismen, lønnsarbeidet og sexismen (kjønnsundertrykkelsen). SAC er antisexistisk, antimilitaristisk og feministisk. Det kortsiktige målet er å øke lønningene og forbedre arbeidsmiljøet.

## Påvirkning på norske arbeidere
Forbindelsen mellom svenske og norske arbeidere var tidlig på 1900-tallet meget nær ─ særlig flakket rallarne meget fritt frem og tilbake over grensen. De mest radikale av dem som hadde ført streiken ble svartelistet hos arbeidskjøperne, og de fikk dermed vanskelig for å skaffe seg arbeid. Politisk og faglig forfølgelse, og et relativt gunstig norsk arbeidsmarked, brakte mange frihetlige svensker over «Kjølen» for kortere eller lengre tid, og de brakte med seg sitt radikale kamphumør. Disse gjorde seg etterhvert gjeldende i norsk arbeiderbevegelse. 
På bakgrunn av skuffelse over tarifforhandlingene til «Norsk Stenhuggerforbund» i 1909 gikk enkelte avdelinger i Østfold ut av steinhuggerforbundet i perioden 1912-15, og opprettet egne Lokale Samorganisasjoner tilsluttet Bohuslen distrikt av SAC. Sammen med steinhuggerne i Bohuslän i Sverige utgjorde de «Skandinaviska stenarbetaredistriktet» innen SAC. De ungsosialistiske lagene i Østfold hadde en klar tilknytning til steinhuggerindustrien. 
I 1916 var det 17 Lokale Samorganisasjoner i Norge med tilknytning til SAC. Medlemstallet var 775. Tiden var moden for å starte en egen syndikalistføderasjon i Norge. 28. desember 1916 ble Norsk Syndikalistisk Føderasjon (NSF) stiftet i Kristiania. Akkurat som for Norges Ungsocialistiske Forbund, så var steinhuggerne i Østfold en viktig organisatorisk basis for den nye organisasjonen. 

## Eksterne lenker
* 
* 
* Tidningen Arbetaren
* Federativs Förlag
* SAAKs hjemmeside
* Syndikalistiska ungdomsförbundet (SUF)
Chai Ling

**Chai Ling** (kinesisk: 柴玲, pinyin: *Chái Líng;* født 1966) var en av lederne for opprøret på Den himmelske freds plass i Beijing i 1989.

Hun studerte først ved Pekinguniversitetet med avslutningseksamen derfra i 1987, og begynte så på Beijings pedagogiske universitet der hun valgte barnepsykologi som hovedfelt. 

Chai Ling sto fram som kompromissløs leder under opprøret i Beijing i 1989, og hun var fast bestemt på at kommuniststyret i Kina skulle styrtes. Sammen henne var hennes våpendrager og kjæreste, senere ektemann, Feng Congde. Hun var en av de første til å innlede sultestreik på plassen, og ifølge mange kilder blant de siste av de ledende studentene som forlot plassen om morgenen 4. juni 1989. 

Etterlyst av myndighetene klarte hun i april 1990 å komme seg til Hongkong, hvorfra hun fortsatte først til Paris og senere til USA. Feng Congde ble igjen i Frankrike, og de skilte seg senere. Til forskjell fra flere andre av de mer fremtredende personene fra Tiananmenplassen kom hun til å innrette sitt liv i USA mot fortsatte studier i stedet for politisk aktivisme. Siden 1998 har hun og hennes amerikanske mann drevet et datafirma der.
I desember 2009 ble Chai Ling kristen, og arbeider idag også for de ufødte barns rett til liv.

Hun er grunnlegger og leder av firmaet *Jenzabar, Inc.*, og grunnlegger av organisasjonen All Girls Allowed som arbeider for å få slutt på den kinesiske ettbarnspolitikken., 

## Referanser


## Eksterne lenker
* 
* Jenzabar – Chai Lings selskap (official website)
* Garry Emmons: Chai Ling – The meaning of freedom (Harvard Business School)
Frankenstein’s Hospital

***Frankenstein's Hospital*** er en amerikansk komedie fra 1988 basert på romanen *[[Frankenstein]]* av Mary Shelley, regissert av Deborah Sahagun.

## Handling
Dr. Bob Frankenstein er oldebarnebarnet til Dr. Victor Frankenstein. Han kaller seg Robert Frankenheimer for å dekke over sin virkelige identitet. Han arbeider som praktikant ved General Hospital i Los Angeles. I en kjeller eksperimenterer han i all hemmelighet i et laboratorium på en kunstig person. Hans lojale assistent Iggy er på hans side. For Dr. Frankenstein gjelder dette imidlertid ikke hjernen til et geni, men en sex-avhengig tenåring. Monsteret bryter ut av laboratoriet, skremmer pasientene og gjør skader på sykehuset. 

Det er bare en blind jente som er ikke redd for monsteret. Det oppstår en kamp mellom Frankenstein og Dr. Frank Reutgar. Når politiet ankommer, prøver Reutgar å forklare at Frankenstein skapte et monster, men Frankenstein og en annen doktor Alice Singleton dekker over for monsteret. Reutgar blir erklært sinnssyk. Frankenstein forlater sykehuset, men Iggy overbeviser ham om å montere flere kroppsdeler til et nytt monster. Monsteret og Alice planlegger deretter å gifte seg. 

## Rolleliste

## Se også
*Liste over Frankenstein-filmer

## Eksterne lenker
*
Podgora

**Podgora** er et tettsted og en kommune i Split-Dalmatia fylke i Kroatia. Tettstedet hadde . Podgora ligger 65 km sør for Split og 135 km nord for Dubrovnik. Tettstedets økonomi er knyttet opp mot turisme.

## Referanser


## Eksterne lenker
*
Nepal bhasa

**Nepal bhasa** (नेपाल भाषा, nēpāl bhāṣā, også kjent som *newari*) er et av de fremste språkene i Nepal og var landets administrasjonsspråk og språk for dagligtale fra 1300- til slutten av 1700-tallet. Nepal bhasa er i dag snakket som et morsmål av newarfolket, en innfødt og stedegen befolkning i Nepal Mandala, sentralt i Nepal og består av Katmandudalen og de omliggende områdene. Utenfor Nepal er språket snakket også i India, hovedsakelig i Sikkim hvor det er ett av 11 offisielle språk.

Nepal bhasa er klassifisert som et av de rundt 500 sinotibetanske språkene, men har blitt meget påvirket av indoariske språk. Det tilhører grenen tibetoburmanske språk og det skrives med det indiske devanagariskriften. Rundt en million mennesker i Nepal snakker språket i henhold til folketelling i 2001.

## Referanser


## Eksterne lenker
* 
* Michael Noonan, Recent Language Contact in the Nepal Himalaya (PDF)
Bragernes kirke

**Bragernes kirke** er en langkirke fra 1871 i Drammen kommune i Buskerud. Den er en del av Den norske kirke og er prostikirke i Drammen og Lier prosti i Tunsberg bispedømme.

Kirken ble innviet i 1871 og er tegnet av Ernst Norgrenn i nygotisk stil.

Altertavlen «Oppstandelsen» er malt av Adolph Tidemand. Den er kopiert i mange andre norske kirker. Kirkens orgel er på 38 stemmer og bygget i romantisk stil av den den danske orgelbyggeren Carsten Lund. Lund har også bygd kirkens kororgel på 12 stemmer. 

Bragernes kirke ligger ved enden av Kirkegata nord for Bragernes torg i sentrum av Drammen. Tårnet er 64 meter høyt.

Den gamle Bragernes kirke, bygd i 1708, stod på det som senere ble kalt Gamle Kirkeplass vest for Bragernes torg. Den brant ned under bybrannen i Drammen i 1866.

## Bilder


Fil:Bragernes kirke.jpg|I bybildet
Fil:Bragernes kirke Nord.JPG|Kirken sett fra baksiden.
Fil:Bragernes kirke T060 01 0085.jpg|Adolph Tidemands *Oppstandelsen* er Norges mest kopierte alterbilde.
Fil:Bragernes kirke T060 01 0072.jpg|Mot orgelgalleriet
Fil:Bragernes kirke med Bragernesåsen i bakgrunn uten trær.jpg|Bragernes kirke i årene 1880 til 1900 med Bragernesåsen uten trær i bakgrunn.


## Referanser


## Eksterne lenker
* Bragernes kirke i «Norges kirker»
* Om Bragernes kirke på artemisia
* Bragernes menighet
* 
*
Bioturbasjon

**Bioturbasjon** er spor i sedimenter eller geologiske lagfølger etter organismer som har gravd eller spist seg igjennom sedimenter. Eksempel på slike sediment-spisere er sandmarken.

## Referanser
SAC

**SAC** kan vise til

* Strategic Air Command
* Strategic Airlift Capability
* Sveriges Arbetares Centralorganisation
Horton in Ribblesdale

**Horton in Ribblesdale** er en liten landsby og verdslig sogn i distriktet Craven i North Yorkshire, England. Den ligger ved Settle-Carlisle Railway i Ribblesdale, vest for Pen-y-ghent, og er det tradisjonelle startpunktet for Three Peaks Walk. Turveiene Pennine Way og Ribble Way går gjennom landsbyen. 

I henhold til folketellingen i 2011 har landsbyen og sognet en befolkning på 428 innbyggere.

Området er populært blant grotteklatrere, med grotter som Alum Pot og Long Churn rett nord for landsbyen, og Hull Pot og Hunt Pot vest for Pen-y-ghent. Landsbyen ligger i nasjonalparken Yorkshire Dales.

## Referanser


## Eksterne lenker

* Horton in Ribblesdale Parish Council
Kittelsen

**Kittelsen** er et norsk etternavn, kommer fra «Sønn av Kittel/Kjetil» (Kittelson):

## Kjente personer med etternavnet Kittelsen
*Theodor Kittelsen, norsk maler
*Erling Kittelsen, norsk forfatter
*Agnes Kittelsen, skuespillerinne 
*Grete Prytz Kittelsen, gullsmed
*Atle Kittelsen, investor
*Berit Kittelsen, politiker
Carlos Prío Socarrás

**Carlos Prío Socarrás** (født 14. juli 1903 i Bahía Honda, Cuba, død 5. april 1977 i Miami, USA) var Cubas president fra 1948 og fram til 10. mars 1952. Da ble han avsatt av en militærjunta i et statskupp ledet av Fulgencio Batista og bare tre måneder før det skulle holdes nyvalg.

Prío ble involvert i politikk mens han studerte jus ved Universitetet i Havanna, og tilbrakte 2 år i fengsel for sin motstand mot diktatoren Gerardo Machado. Etter sin løslatelse deltok han i kuppet som avsatte Gerardo i 1933 og gikk inn i Nasjonalistpartiet (*Partido Revolucionario Cubano – Auténtico*) som ble ledet av professor Ramón Grau. 

## Referanser


## Eksterne lenker
* Om Socarrás på www.findagrave.com.
* New York Times melder om Fidel Castros kritikk av Socarrás, 1958, på www.latinamericanstudies
Craven (andre betydninger)

**Craven** kan vise til:

*Craven, et distrikt i England
* Bydelen Craven i Bradford
* Craven Cottage, fotballstadion i London
* Craven County i Nord-Carolina
Craven

**Craven** er et administrativt distrikt i North Yorkshire i England. Administrasjonssenteret er Skipton. 

Distriktet ble opprettet i 1974 ved at bydistriktene Skipton og Settle samt det meste av landdistriktet Skipton (som alle lå i West Riding of Yorkshire) ble slått sammen. Distriktet dekker et areal på 1178,39 km² og hadde 55&nbsp;049 innbyggere i 2011.

Navnet Craven eller Cravenshire har blitt brukt om området i århundrer, men med en mindre klar definisjon før distriktet ble opprettet. Det er av keltisk opphav, og er beslektet med det walisiske ordet *craf*, som betyr «hvitløk». Området var i middelalderen kjent for nettopp vill hvitløk. Blant steder som tradisjonelt har blitt regnet med til Craven, men som nå tilhører andre distrikter er Keighley og Barnoldswick. I byen Bradford, som ligger i nærheten, er det en bydel kalt Craven.  

## Referanser


## Eksterne lenker
*
Apis

**Apis** kan sikte til:

* Honningbier, vitenskapelig navn *Apis*.
* Apis (gud), en gud med oksehode i egyptisk mytologi.
Fredrik Lange-Nielsen

**Fredrik Lange-Nielsen** (1891–1980) var en norsk forsikringsmann og aktuar. 

Han var sønn av fylkeslege Johan Fredrik Nielsen og Christine Lange.

Etter examen artium i 1908 og Krigsskolens nedre avdeling i 1909 ble han student ved Universitetet i Kristiania. Han var formann i Det Norske Studentersamfund i 1916. I 1917 tok han cand.real.-graden.

Fra 1918 til 1920 var han ansatt som sekretær i Statens pensjonskasse. Fra 1920 til 1938 jobbet han ved statistikkontoret til De norske livsforsikringsselskaper.

Han vendte tilbake til Statens pensjonskasse i 1938, der han satt som administrerende direktør i perioden 1938–1945. Deretter var han administrerende direktør i «Norske Liv» fra 1945 til 1964. 

Lange-Nielsen utga også flere avhandlinger om matematikk, statistikk og forsikringsteknikk.

Han var far til Trygve Lange-Nielsen og Mette Lange-Nielsen.

## Referanser


## Eksterne lenker
* Fra matematikkforeningen
Karl Oskar Fjørtoft

**Karl Oskar Fjørtoft** (født 1975) er en norsk fotballtrener og tidligere fotballspiller.

Han har spilt for , , , , ,  og .

## Karriere
I 1995 gjorde han seg såpass bemerket i Hødd, som da spilte i øverste divisjon, at han ble kjøpt opp av Rosenborg. Der fikk han bare en sesong og 19 kamper. I sin neste klubb, Molde, ble Fjørtoft en stor suksess og var en av klubbens bærebjelker gjennom 5 sesonger og 152 kamper. Fjørtoft spilte i alle Moldes kamper i Mesterligaen i 1999.

Turen gikk i 2003 til Hammarby, før han i 2005 returnerte til Møre og Romsdal. Fjørtoft avsluttet sin profesjonelle karriere med 70 kamper over tre sesonger for Aalesunds Fotballklubb.

Fjørtoft fikk ikke fornyet kontrakt med Aalesund etter sesongen 2008. Fra 2009 til 2011 spilte han for Sportsklubben Herd, samtidig som han var trener for rekruttlaget. Tidlig i denne perioden fikk han kontraktstilbud fra flere klubber i Adeccoligaen, men ble værende i Ålesund fordi han mente det var best for familien. Foran 2012-sesongen melde han på ny overgang til Aalesund, der han etter planen skal bidra for rekruttlaget sammen med blant annet Trond Fredriksen.

I november 2009 ble Fjørtoft ansatt som hovedtrener for damefotballaget Fortuna Ålesund, som rykket ned fra toppserien samme året. Fra 2017 er han med å trene Brattvåg Idrettslag med Rune Ulvestad.

I juli 2025 ble han ansatt som assistenttrener i .

Fjørtoft fikk én landskamp for .

## Referanser


## Eksterne lenker
*
Fornost Erain

I J.R.R. Tolkiens fictive verden Midgard var **Fornost Erain** (Sindarin *Kongens nord-festning*: av *for(n)* (nord) + *ost* (festning); og *Kogens Nordby*) en by i Eriador i den nordvestre delen av Midgard. Denne byen lå i den søndre enden av Nordmoene, omtrent 100 Númenoreanske mil nord for Bri; etter at Fornost Erain ble forlatt, ble stedet kjent som **Dødmanns Dike**, og ble oppsøkt bare av Ferdamennene. På den tiden da *Ringenes herre* er satt, hadde Fornost vært forlatt i nesten tusen år, og til og med ruinene av Kongens Nordby var overvokst med gress.

Det er ikke kjent når Fornost ble grunnlagt eller når kongene av Arnor flyttet hovedstaden fra Annúminas til Fornost, men det er kjent at kongene flyttet til Fornost en gang før år 861 i det tredje tidevervet, da kong Eärendur døde, og Arnor ble delt inn i tre kongeriker med Fornost som hovedstad i det største av disse tre, Arthedain.

I år 1974 T.T. ble Arthedain overvunnet av hærstyrker fra Angmar, de neleiret og tok Fornost, og kong Arvedui flyktet inn i det nordre landet og ble borte i Forochel isbukt. I det følgende året ble en flåte fra Gondor ledet av Eärnur opp til Mithlond, de kjempet mot Heksekonge av Angmar på slettene vest for Fornost, og beseiret han og hans hær, men Heksekongen unnslapp.
Mattias Nylund

**Mattias Nylund** (født 23. september 1980 i Sundsvall) er en svensk fotballtrener og tidligere fotballspiller. Han er trener for Steinkjer FK. Som spiller var han back og spilte for flere klubber, blant andre GIF Sundsvall, Aalesund og Trelleborgs FF.

Nylund har spilt én A-landskamp for .

## Referanser


## Eksterne lenker
*
Rolf Løvland

**Rolf Undsæt Løvland** (født 1955) er en norsk musiker og komponist. Han komponerte Norges to første vinnermelodier i Eurovision Song Contest; «La det swinge» i 1985, og «Nocturne» i 1995. Løvland har skrevet flere andre kjente sanger, der «You Raise Me Up» har hatt størst suksess. Løvland mottok juryens hederspris under Spellemannprisen 1985 og bransjeprisen under Spellemannprisen 2007. I 2006 skrev han musikken til filmen *The Mermaid Chair*, og sammen med Fionnuala Sherry utgjør han duoen Secret Garden.

Han ble i 2025 tildelt kongens fortjenstmedalje for innsats for norsk kultur og musikk.

## Historie
Rolf Løvland har sin musikalske bakgrunn i gospelmiljøet på Sørlandet. Han har studert ved Musikkonservatoriet i Kristiansand og ved Universitetet i Oslo.

Den første LP-en med hans komposisjoner het *En dag* og ble utgitt i 1976. I 1984 produserte han debutplaten til Bobbysocks, etter å ha jobbet på plateprosjekter med Terje Formoe og Trond Granlund. Han har senere arrangert plater med blant andre Jahn Teigen, Tor Endresen og Kate Gulbrandsen.

### Melodi Grand Prix og Eurovision Song Contest
Løvland var låtskriver i Melodi Grand Prix for første gang i 1982, da han skrev melodien til «Kom heim» fremført av Bo, med tekst av Terje Formoe. Bidraget kom på åttendeplass i den norske finalen.

Hans første Melodi Grand Prix-suksess kom tre år senere med Bobbysocks og «La det swinge». Sangen vant den norske finalen og vant deretter Eurovision Song Contest 1985. Dette var Norges første seier i konkurransen, og Løvland og Bobbysocks ble tildelt juryens hederspris under Spellemannprisen 1985.

I 1987 vant han den norske finalen igjen med låten «Mitt liv*»,* framført av Kate Gulbrandsen og med tekst av Hanne Krogh. Sangen kom på niendeplass i Eurovision Song Contest. Rolf Løvland laget også bidragene «Radio Luxembourg» (Tor Endresen i 1992) og «Hva» (Tor Endresen i 1993). 

Sangen «Duett» med Elisabeth Andreassen og Jan Werner Danielsen vant den norske finalen i 1994. Bidraget kom på sjetteplass i Eurovision Song Contest 1994. Året etter skaffet Løvland Norges andre seier i Eurovision Song Contest med låten «Nocturne», framført av Secret Garden.

Løvland skrev også tekst og melodi til «The Touch», som Maria Arredondo gikk videre med fra delfinalen i Melodi Grand Prix 2010.

### Secret Garden

I 1994 dannet Rolf Løvland og fiolinisten Fionnuala Sherry gruppen Secret Garden. De deltok i og vant Melodi Grand Prix 1995 med sangen «Nocturne» – med tekst av Petter Skavlan. Sangen vant deretter Eurovision Song Contest og var Norges andre seier i konkurransen.

Løvland har også komponert sangen «You Raise Me Up» som blant annet Secret Garden, Josh Groban, Paul Potts og Westlife har gitt ut. Sangen er trolig den største suksessen til en norsk låtskriver, og den har solgt i rundt 100 millioner eksemplarer verden over siden den første utgivelsen i 2001.

Secret Garden har utgitt en rekke album siden starten, og duoen markerte sitt 20-årsjubileum med en konsert i Kilden konserthus i Løvlands hjemby Kristiansand i 2015.

## Referanser


## Eksterne lenker
* 
* 
*  Rolf Løvland i Rockipedia
Andreas Lie

**Andreas Monsen Lie ** (født 1987) er en norsk tidligere fotballspiller Han la opp etter sesongen 2021.

Han ble tidligere regnet som et av Norges største keeper-talenter, og er broren til Aalesund FKs spiller Oddbjørn Lie.

Han har fortid i Sportsklubben Herd, og har også spilt for Hødd og Nybergsund IL. Før sesongen 2010 skrev han under en ettårskontrakt med Odd Grenland, denne ble senere forlenget ut 2011.

## Referanser


## Eksterne lenker
*
Tor Hogne Aarøy

**Tor Hogne Aarøy** (født 1977) er en norsk fotballtrener og tidligere fotballspiller som er assistenttrener for . 

Han er 2,04 meter høy, og er en av verdens høyeste nålevende fotballspillere.

Aarøy startet sin karriere i Spjelkavik. Høsten 1997 meldte han overgang til Aalesund, og spilte deretter for Frigg våren 1998 mens han avtjente militærtjeneste i Oslo. Han dro deretter tilbake til Spjelkavik, hvor han ble værende til han ble kjøpt av Rosenborg sommeren 1999.

Aarøy var halvannen sesong i Rosenborg, men ble ingen suksess. Perioden i Rosenborg var preget av skader og lite spilletid. Foran 2001-sesongen dro Aarøy tilbake til hjembyen og signerte for AaFK, hvor han også spilte noen få kamper høsten 1997. Hans andre periode i AaFK skulle bli betydelig mer vellykket enn den første, og Aarøy ble de neste ti årene en viktig bidragsyter til klubbens sportslige suksess, med nesten hundre mål i serien. I Adeccoligaen 2006 scoret Aarøy tolv mål og hadde tolv målgivende pasninger.

Aarøy ble i tidlig alder sett på som et talent og har spilt kretslagskamper, men har ingen landskamper. Han ble hentet inn til landslagstroppen i januar 2009 av Egil «Drillo» Olsen til privatlandskampen mellom  og Tyskland, men måtte melde forfall fordi han skulle bli far.

1. januar 2011 ble det klart at Tor Hogne Aarøy skulle reise til Japan og spille for den japanske klubben JEF United. JEF United spiller i japansk 2. divisjon. Klubben holder til i byen Chiba, fire mil utenfor Tokyo.
Men i 2013 kom altså Aarøy tilbake til Aalesund.

Etter 2014 sesongen la han fotballskoa på hylla og vente tilbake til Spjelkavik der han er  assistenttrener på A-laget og trener på G19 laget.
Har også jobbet som skomaker.
Nå jobber han som gymlærer hos Akademiet Ålesund. 

Han ble innlemmet i Heia Fotballs Glory Hall den 12. november 2020.

## Referanser


## Eksterne lenker
* 
*
Vadodara

**Vadodara** (gujarati ; også kjent som **Baroda**) er en by i det vestlige India. Byen har  innbyggere (2004), noe som gjør den til en av de største i delstaten Gujarat.

## Økonomi

Innen industri og tjenesteproduksjon er Vadodara den betydeligste byen i Gujarat nest etter Ahmadabad.
Universitetet *The Maharaja Sayajirao University of Baroda* ligger her.

## Se også
* Vishwamitri
Per Heimly

**Per Arne Heimly** (født 1972) er en norsk fotograf.   

Heimly er født i Narvik og vokste opp i Evenes kommune i Nordland. 

Han er kjent for sine bilder og for sitt vennskap og samarbeid med forfatteren Ari Behn. De to var hovedpersoner i TV-serien *[[Ari og Per]]* som ble vist på NRK1 i 2011 og som ble kåret til beste underholdningsprogram under Gullruten 2011. Sammen med komponisten Jono El Grande, dikteren Bertrand Besigye, musikeren Alexander Stenerud smykkedesigneren Owe Egon Grandics og musikeren Frode Barth utgjorde de kjernen i kunstnergjengen *[[Den nye vinen]]*.

Han var i en periode redaktør av det internasjonale trendmagasinet *[[Fjords Magazine]]* som han var med å starte sammen med stylisten Pauline Nærholm.

I var han deltaker i TV 2s danseprogram ''Skal vi danse'' og i 2021 deltok han i realityserien *[[71° nord – Norges tøffeste kjendis]]* på TVNorge.

## Referanser


## Eksterne lenker
* 
*  PerHeimly (Hjemmeside)
Anne Bonny

**Anne Bonny** (født *Anne Cormac*, angivelig 8. mars 1702 i Cork, Irland, død angivelig 22. april 1782) var en irskfødt pirat. Hun var datter av advokaten William Cormac og hans tjenestepike Mary (eller Peg) Brennan. Hennes far forlot Irland for å komme seg bort fra ektefellens familie. Han dro først til London og siden til Charleston, Sør-Carolina sammen med sin tjenestepike og Anne. Faren prøvde først å etablere seg som advokat, men satset senere på handel og kjøpte en plantasje.

Anne trivdes ikke på sin fars plantasje og ble allerede som 16-åring gift med sjømannen og piraten James Bonny som sannsynligvis var ute etter Cormacs eiendommer. Cormac forsto Bonnys hensikter, og paret måtte flykte til frihavnen Nassau på New Providence. Her møtte hun den beryktede piraten Jack Rackham, og de to begynte et romantisk forhold. For å slippe unna sin mann, forkledte Anne Bonny seg som mann og ble med i Rackhams mannskap på piratskipet «Revenge». En annen kvinnelig pirat i Rackhams mannskap, også i forkledning, var hans nestkommanderende Mary Read. Bonny og Read skal ifølge ryktene ha hatt et lesbisk forhold, men dette er kun spekulasjoner.

I 1720 gikk pirat-jegeren kaptein Barnet til angrep på Rackhams skip. Rackham og store deler av mannskapet var beruset, så motstanden han møtte var liten. Alle ombord ble dømt for piratvirksomhet og hengt, bortsett fra Bonny og Read. Begge påsto å være med barn, og ifølge det britiske rettsvesen på denne tiden var det forbudt å henrette gravide. Etter dette forsvinner både Bonny og Read fra kildene.

Det er usikkerhet knyttet til både fødsels- og dødsdato. Det har blant annet vært spekulert på om Bonny ble hengt året etter, eller om hun ble benådet og flyttet tilbake til sin fars plantasje.

## Referanser


## Eksterne lenker
*  Famous Pirate: Anne Bonny på *The Way of the Pirates*
Ballyragget

**Ballyragget** (irsk: *Béal Átha Ragad*) er en liten by i grevskapet Kilkenny i Irland, omkring 18&nbsp;km nord for byen Kilkenny, ved motorveien N-77. Elven Nore renner ved siden av byen, som ligger i en bred avleiret dal mellom Attanagh-platået og flere åser i øst. Mot nord ligger byen Durrow.

Landbruk og landbruksnæringen er de største arbeidsgiverne, med den store Glanbia-fabrikken, grunnlagt i 1997, over elven som har dominert byens industri de siste førti årene. Et av de viktigste fornminnesteder i det nordlige Kilkenny ligger omkring fem km nord sør for Ballyragget, i Rathbeagh. Siden slutten av 1900-tallet har byen vokst kraftig, hovedsakelig grunnet at mange flytter fra de store byene til mindre steder for å slippe unna høye boligpriser. I henhold til folketellingen i 2016 har byen en befolkning på 1 082 innbyggere.

## Toponymi

Navnet *Ragget* er anglo-normannisk i opprinnelse, og betegner en en gang framtredende normannisk grunneier Richard le Ragget som holdt disse landene på begynnelsen av 1200-tallet.

Eldre navn på bosetningen er *Donoughmore* (eller *Donaghmore*; irsk: *Domhnach Mór*, «stor kirke») og den enda mer eldre er *Tullabarry* (irsk: *Tualach Bare*). Sistnevnte er avledet til navnet på en keltisk, eller kanskje til og med en før-keltisk stamme som var bosatt i området.

Det er en viss debatt om betydningen av Donoughmore. Den aller første utgaven av tidsskriftet *Journal of the Kilkenny Archaeological Society* (januar 1948), som i en artikkel om Ballyragget og omegn uttrykker at *Domhnach Mór* kan bety «stor søndag», Den forholder seg til det faktum at tusenvis av mennesker samlet seg på den nå ødelagt kirken i Donoughmore for dens åpning på en søndag og navnet ble stående fast.

## Historie
Bosetningen Ballyragget ble opprinnelig dannet ved et vadested ved elven Nore på dette stedet. Stedet ble opprinnelig oppkalt etter 1200-tallets anglo-normanniske grunneier Richard le Ragget, ble Ballyragget senere holdt av Mountgarret-familien. Byen er dominert av en stor middelalderborg (kjent som Ballyragget Castle) og dens tilstøtende murer. Dette tårnet dateres til slutten av 1400-tallet, og inneholder en innskrevet stein fra slutten av 1500-tallet som minnes Edmund Butler, 2. vicomte Mountgarret.

Mye av byens gatebilde ble lagt rundt byens torg på midten av 1600-tallet. En stor katolsk kirke fra midten av 1800-tallet ligger på en høyde med utsikt over byens sentrale torg.

## Referanser


## Litteratur
* Lewis, Samuel (1837): *A Topographical Dictionary of Ireland*. London: S. LEWIS & Co. 87, Aldergate Street.

## Eksterne lenker
*
Rikard Kaarbø

**Rikard Olai Kaarbø** (1850–1901) regnes med rette som Harstad bys grunnlegger. Samtidig som han var pådriver og aktiv medvirker av en mengde foretak som til sammen medvirket til at Harstad fikk bystatus i 1904, sto han sentralt ved etableringen av byens første trykkeri og avis. Avisen het *Senjens Tidende* og kom med sitt første nummer i 1887 og fikk senere navnet Harstad Tidende. Han var også sentral redningsmann da avisen etter hvert kom i økonomiske vanskeligheter. Dette var helt på slutten av hans levetid. Samme avis kunne 2007 feire sitt 120-årsjubileum.

## Karriere
Kaarbø overtok farens forretning i 1876. Han ble valgt inn i direksjonen for Tromsø Amts Dampskibsselskab. Var med og stiftet Trondenes skytterlag og ble senere formann der. Var med da Haalogalands Dampskibsselskab ble stiftet i 1888, og var disponent der til sin død. Han ble formann da Harstad Telefonkompani ble stiftet i 1891. I 1894 var han med å stifte Harstad Meieri. I 1895 stiftet han Harstad Mekaniske Verksted, som senere ble Kaarbøs Mekaniske Verksted (Kaarbøverkstedet). Stiftet A/S Kalvegjerdets Vandledning i 1896, som ble videreført til Harstadvann i 1910. Han stiftet et selskap for gatebelysning, drev havfiske på Svensgrunnen med flere fangstbåter og et større fabrikkskip som tilberedte fisken. I 1889 kom det kai i Harstad på hans initiativ og med hans navn «*Rikard Kaarbøs Kai*». Han hadde flere offentlige tillitsverv, blant annet som ordfører i Trondenes kommune fra 1882 til sin død i 1901.

## Referanser
Gudmund Harlem

**Gudmund Harlem** (1917–1988) var en norsk lege, professor og politiker tilhørende Det norske Arbeiderparti. Han var sosialminister fra 1955 til 1961 og forsvarsminister fra 1961 til 1965.

## Bakgrunn og virke
Harlem kom fra en borgerfamilie. Han tok artium i 1935 og ble cand.med. i 1946. I sin medisinske yrkeskarriere arbeidet han med samfunnsmedisin knyttet til Hygienisk institutt ved Universitetet i Oslo og Attføringsinstituttet. Han var direktør ved Attføringsinstituttet fra 1970. I 1977 ble han professor i arbeidslivsvitenskap ved Norges tekniske høgskole, og fra 1980 til 1985 var han administrerende direktør ved Norges forskningsråd.

Under det tyske angrepet på Norge i 1940 fulgte han med regjeringen nordover til Tromsø, etter å ha sendt sine barn til Sverige. Sammen med sin kone engasjerte han seg i motstandskampen under annen verdenskrig.

Han var nestformann i Oslo Arbeiderparti 1952–1957 og fast møtende vararepresentant i Arbeiderpartiets sentralstyre 1953–1957.

Som student var han formann i Det Norske Studentersamfund i 1945.

Han var far til Gro Harlem Brundtland, Lars Harlem og Hanne Harlem.

## Referanser




## Eksterne lenker
*
Heimstaddikting

**Heimstaddikting** eller **hjemstavnsdiktning** er en norsk litterær sjanger som kan beskrives som dikting om lokalmiljøet og hverdagshelter. Forfatterne skriver et litterært verk, og miljøet blir lagt til hjemstedet deres. I senere tid har denne diktingen blitt kalt en litterær kartlegging av kongeriket, nettopp på grunn av dens skildringene av nærmiljøet.

Særtrekkene for heimstaddiktningen er dens vektlegging av tradisjonen (også som ideologisk form). Fellesskapet står sentralt, identitetene er faste og kjønnsrollene er gitt av naturen.

Denne diktingen startet for alvor på slutten av 1800-tallet, og en av grunnene til suksessen er den økende leselysten, og ikke minst den økende skrivelysten landet rundt. Folk fikk mer undervisning, ble flinkere til å lese og det fantes ikke noe ukeblad å ty til. Heimstaddiktingen er et resultat av at skrivelystne folk landet rundt ville lage sine egne fortellinger.
Bjørnetjeneste

**Bjørnetjeneste** er en velment tjeneste som får negative konsekvenser for mottakeren. Uttrykket stammer ifølge Falk og Torps *Etymologisk ordbog over det norske og danske sprog* (1903) fra den franske dikteren Jean de La Fontaines fabel om bjørnen og gartneren, *L'Ours et l'Amateur des jardins*. Denne ble utgitt i 1678 og forteller om en tam bjørn som forsøker å slå i hjel en flue på sin sovende eiers ansikt med en stein, men dreper ham med slaget. Fabelen kan føres tilbake til India fra boka Panchatantra, der den handler om en ape.

På fransk kalles en bjørnetjeneste *le pavé de l'ours* («bjørnestein(helle)»), på tysk *Bärendienst*, på svensk *björntjänst* og på russisk *Медвежья услуга*.

## Misforståelse
Ifølge *[[Aftenposten]]* blir uttrykket av enkelte, særlig yngre, feilaktig brukt som betegnelse for «en stor tjeneste». Den samme misforståelsen har i noen svært få tilfeller blitt registrert på dansk; en artikkel i Weekendavisen i 1994 tidfestet dette fenomenet til 1992. Ifølge Dansk sprognævn oppfattes en *bjørnetjeneste*, som tradisjonelt betyr «en velment hjælp der imidlertid gør mere skade end gavn», nå også som «en stor hjælp eller tjeneste». Imidlertid har det i 2010-årene blitt påpekt at det er så få eksempler på en slik bruk av ordet at det er tvilsomt om det kan regnes som noen etablert betydning; ifølge *Sprogminuttet* på Danmarks Radio finnes det bare en håndfull eksempler på slik bruk.

Språkrådet har rådet foreldre til å lære barna den korrekte, tradisjonelle betydningen og uttalt at dersom misforståelsen skulle vinne frem «ødelegger det for et godt ord som vi ikke har noe like fyndig alternativ til. Når man har hørt om Fontaines fabel, bør det være lett å huske hva bjørnetjeneste betyr».

## Se også
* Pyrrhosseier

## Referanser
Helena Bonham Carter

**Helena Bonham Carter** (født 1966) er en Oscar-nominert britisk skuespillerinne.

## Biografi
### Familie og oppvekst
Carter ble født 26. mai 1966 i Golders Green i London. Faren, Raymond Bonham Carter, kom fra en berømt britisk politisk familie. Hun er oldebarnet til den tidligere britiske statsministeren Herbert Henry Asquith. Moren Elena er psykoterapeut, og er datter av den spanske diplomaten Eduardo Propper de Calejón og maleren baronesse Hélène Fould-Springer. Helena Bonham Carter har to brødre, Edward og Thomas.

### Karriere
Carter har ingen formell skuespillerutdannelse. I 1979 vant hun en nasjonal forfatterkonkurranse, og brukte pengene hun vant, til å betale for å bli oppført i skuespillerkatalogen «Spotlight».

Da hun var 16 år gammel fikk hun sitt første profesjonelle oppdrag som skuespiller, i en TV-reklame. I 1983 hadde hun en liten rolle i en obskur film som het *A Pattern of Roses*. Den første hovedrollen var i *[[Lady Jane]]* (1986). Gjennombruddet kom med rollen som Lucy Honeychurch i *[[Et rom med utsikt]]* fra 1985, som ble filmet etter *Lady Jane*, men allikevel lansert først.

I dag er Carter kjent for rollene i filmer som *[[Fight Club (film)|Fight Club]]*, *[[Charlie og sjokoladefabrikken (2005)|Charlie og sjokoladefabrikken]]*, Tim Burtons *[[Corpse Bride]]*, *[[Big Fish]]*,  *[[Wallace og Gromit i Varulvkaninens forbannelse]]*, *[[Alice i Eventyrland]]* og *[[Kongens tale]]*.

Carter hadde rollen som Bellatrix DeMons i *[[Harry Potter og Føniksordenen (film)|Harry Potter og Føniksordenen]]*, *[[Harry Potter og Halvblodsprinsen (film)|Harry Potter og Halvblodsprinsen]]*, *[[Harry Potter og Dødstalismanene - Del 1]]* og *[[Harry Potter og Dødstalismanene - Del 2]]*.

For innsatsen i rollen som Elizabeth Bowes-Lyon i filmen *[[Kongens tale]]* ble Carter nominert til både Golden Globe og Oscar som beste kvinnelige birolle.

Carter ble i dronningens nyttårsliste for 2012 utnevnt til kommandør av Order of the British Empire.

### Privatliv
Hun var i et forhold med skuespilleren Kenneth Branagh (som hun opptrådte sammen med i flere filmer) fra 1994 til sommeren 1999. Etter dette hadde hun et kort forhold med Steve Martin. I oktober 2001, mens hun filmet *[[Planet of the Apes]]*, møtte hun filmregissør Tim Burton, som hun var gift med frem til 2014. Hun har opptrådt i alle filmene til Burton etter 2001. Paret har to barn: Billy Raymond Burton, som ble født 4. oktober 2003 og Nell Burton, født 15. desember 2007. Johnny Depp er Billys gudfar.

## Filmografi

## Referanser


## Eksterne lenker
* Biografi på tiscali.co.uk
* 
* Zoomagazine.de - Inneholder bildet av Bonham Carter tatt av fotografen Bryan Adams (se blad nummer 7)
* Noen av Bonham Carters motebilder på gold-virtuosi.com
* «Helena World» – fanside
The Ministry of Silly Walks

«**The Ministry of Silly Walks**» er en sketsj fra *[[Monty Python's Flying Circus]]*, episode 14 («Face the Press»), først vist i Storbritannia på BBC i 1970. En kortere versjon av sketsjen ble vist i *[[Monty Python Live at the Hollywood Bowl]]*.

Denne sketsjen involverer John Cleese som ministeren av det fiktive britiske departementet som er ansvarlig for å utvikle dumme måter å gå på igjennom bevilgninger. Cleese går på en mengde dumme måter igjennom sketsjen, og det er mer gangen enn dialogen som har gjort sketsjen så populær. Som minister blir han oppsøkt av Mr. Pudey (Michael Palin), og presentert for noen «ganger under utvikling» som viser seg å ikke være så dumme. Ministeren forteller Pudey at han ikke tror departementet kan hjelpe ham, siden gangene han viser ikke er dumme nok, og bevilgningene snart er brukt opp. Han kan fortelle at departementet skal gi like midler til forsvaret, velferden, helse, boligbygging, utdannelse og dumme måter å gå på, men i det siste har hans avdeling mottatt færre midler. Ministeren forklarer senere at Mr. Pudey kan finne arbeid ved den engelsk-franske avdelingen for dumme måter å gå på, *La Marche Futile* (en tydelig referanse til Concordes engelsk-franske utvikling).

Mrs. Twolumps har en kort opptreden der hun serverer kaffe med en dum gange. Resultatet av gangen er at det ikke er noe kaffe igjen i koppene da hun setter dem på skrivebordet.

## Referanser i andre sammenhenger
*En referanse til denne sketsjen opptrer i en episode av *[[Hotell i særklasse]]* der John Cleese forsøker å roe ned ting ved å tilby seg å etterligne den dumme gangen til en tysk soldat.
*David Brent forsøker å gjøre en «silly walk» i den første episoden i sesong to av *[[Kontoret]]*.
*I James Bond-filmen *[[The World Is Not Enough]]* flytter John Cleese (i sin første opptreden som «R») en BMW på en måte som tydelig er inspirert av sketsjen.
*I 2000 refererte en episode av *Mission Hill* til sketsjen da en av figurene forsøker å gjøre inntrykk på en jente ved å vise henne hvordan han kan gjøre en flott «Silly Walk».

## Eksterne lenker
* Monty Python i Storbritannias beste 50 komediesketsjer 
* «The Silly Walks Generator»